Prezident maktabining ilk qaldirgʻochlari, qizgʻin tus olayotgan Yevro-2020, Jorj Floydga atalgan haykal — 19 iyun suratlari

Soʻnggi 24 soatning eng diqqatga sazovor suratlarini e'tiboringizga taqdim etamiz.
AQShning Nyu-York shtatida qullik tizimi bekor boʻlganining 156 yilligi nishonlandi. An'anaviy tarzda nishonlanib kelinadigan ushbu bayram davomida polisiya tomonidan oʻldirilgan Jorj Floyd sharafiga oʻrnatilgan haykal namoyish etildi. Suratda Floyd akasining munosabati koʻrsatilgan.
Bayramga yigʻilgan jamoat Jorj Floydga nisbatan oʻz hurmatini namoyish qilmoqda.
Haykalning yon tomondan koʻrinishi. Mazkur installyasiya Nyu-Yorkning Bruklin shahrida joylashgan.
Namangan viloyatida joylashgan Prezident maktabi ilk bitiruvchilari bilan xayrlashdi.
Bitiruv kechasida Namangan viloyati hokimi Shavkat Abdurazzoqov soʻzga chiqdi. Hokim bitiruvchilarning kelgusi faoliyatiga omad tilab, iliq tilaklarini bildirdi.
Maktabning birinchi «qaldirgʻochlari» madhiya kuyladi. Ularning kelajakdagi faoliyatiga jamoamiz nomidan ham omad tilaymiz!
Futbol boʻyicha Yevropa chempionati oʻz qizgʻin pallasiga kirib bormoqda. Garchi guruh bosqichi oʻyinlarida boʻlsa-da, ular ancha tomoshabop boʻlmoqda. Xususan, 19 iyun, shanba kuni Portugaliya terma jamoasi Germaniya milliy jamoasi bilan toʻqnash keldi. Unda nemislarning 4:2 hisobida qoʻli baland keldi.
Ushbu suratda bugunning markaziy uchrashuvida gol urilgan vaziyat tasvirlangan. Nemis xalqi uchun xursandchilik, portugallar uchun qaygʻuli vaziyat.
Bugun, shuningdek, Fransiya terma jamoasi Vengriya termasini qabul qildi. Unda tomonlar durangga imzo chekdi. Hisob — 1:1.
2021 yil 20 iyun, yakshanba kuni Yaponiyaning Tokio shahrida boʻlib oʻtadigan Tokio-2020 oʻyinlarining ochilish va yopilish marosimida transport operasiyalari simulyasiyasi paytida avtobuslar Olimpiya va Paralimpiya qishlogʻi yaqinida harakatlandi.